
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 585 

10 Μαΐου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Συγκρότηση Ομάδας Σχεδιασμού Προγράμματος για το 
Περιφερειακό Επιχειρησιακό Πρόγραμμα Θεσσαλίας.. 1 
Ορισμός και Αποζημίωση μέλους του Δ.Σ. με απο¬ 
κλειστική απασχόληση στην Επιχείρηση Ύδρευ¬ 
σης Αποχέτευσης ΔΕΥΑΠ του Δήμου Παλαικα- 


στριτών του Νομού Κέρκυρας. 2 

Ορισμός και Αποζημίωση μέλους του Δ.Σ. με πλήρη 
απασχόληση στη Δημοτική Επιχείρηση'Υδρευσης 
Αποχέτευσης ΔΕΥΑΜ του Δήμου Μελιτιέων του 

Νομού Κέρκυρας. 3 

Συγκρότηση Ομάδας Σχεδιασμού Προγράμματος του 
άρθρου 19, ν. 3312/2005, στην Περιφέρεια Κεντρι¬ 
κής Μακεδονίας. 4 


Κατάργηση νομικού προσώπου με την επωνυμία «5η Ενι¬ 
αία Σχολική Επιτροπή του 8ου Δημοτικού Σχολείου 
και 8ου Νηπιαγωγείου Γιαννιτσών» και σύσταση νομι¬ 
κού προσώπου με την επωνυμία «31η Σχολική Επιτρο¬ 


πή του 8ου και 20ου Νηπιαγωγείων Γ ιαννιτσών». 5 

Συγχώνευση Δημοτικών Νομικών Προσώπων (Κ.Α.Π.Η) 
και σύσταση νέου ενιαίου με την επωνυμία «Δη¬ 
μοτικός Οργανισμός Κέντρων Ανοικτής Προστα¬ 
σίας Ηλικιωμένων (ΔΟΚΑΠΗ) Ηρακλείου». 6 


Σύσταση στο Δήμο Πελεκάνου του Νομού Χανιών, 
αμιγούς δημοτικής επιχείρησης, με την επωνυ¬ 
μία «Δημοτική Επιχείρηση Πολιτιστικής Ανάπτυ¬ 
ξης Πελεκάνου» (Δ.Ε.Π.Α.Π.), ως νομικό πρόσωπο 


ιδιωτικού δικαίου. 7 

Κύρωση του Υποχρεωτικού Αναδασμού περιοχής 
περιμέτρου αρδευτικού έργου Δ.Δ. Απολακκιάς, 

έτους 1989. 8 

Χορήγηση άδειας άσκησης επαγγέλματος Κοινωνικού 
Λειτουργού στην Κούρτη Κυριακή του Γεωργίου.. 9 


Α ΠΟΦΑΣΕΙ Σ 

Αριθμ. 3368 (1) 


Συγκρότηση Ομάδας Σχεδιασμού Προγράμματος για το 
Περιφερειακό Επιχειρησιακό Πρόγραμμα Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 90 του «Κώδικα νομοθε¬ 


σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

2) Τον ν.2860/2000 (ΦΕΚ 251/Α/14.11.2000) για την δια¬ 
χείριση, παρακολούθηση και έλεγχο του ΚΠΣ. 

3) Την κοινή υπουργική απόφαση υπ’ αριθμ. 41549/ 
ΓΚ.Π.Σ. 284/8.12.2000 με την οποία συστάθηκε η Ειδική 
Υπηρεσία Ε.Π. Θεσσαλίας. 

4) Το νόμο 3312 (ΦΕΚ Α' 35/16.2.2005) και ειδικότερα 
το άρθρο 19 αυτού. 

5) Το π.δ. 4/2002 «Εκτέλεση Ενεργειών Τεχνικής Βο¬ 
ήθειας - Στήριξης και Διαχείριση αντίστοιχων πόρων». 

6) Το ετήσιο Πρόγραμμα Ενεργειών Τεχνικής Βοήθει¬ 
ας - Στήριξης έτους 2006 του Π.Ε.Π. Θεσσαλίας 2000 
- 2006, το οποίο έχει υποβληθεί με το από 31.1.2006/Α.Π. 
667 Γ' ΠΕΠ έγγραφο μας προς έγκριση στο Υπουργείο 
Οικονομίας και Οικονομικών. 

7) Τον ν. 3205/2003 «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α., 
μονίμων στελεχών των Ενόπλων Δυνάμεων και αντιστοί¬ 
χων της Ελληνικής Αστυνομία, του Πυροσβεστικού και 
Λιμενικού Σώματος και άλλες συναφείς διατάξεις». 

Το ν.2503/1997 (ΦΕΚ Α' 107/30.5.1997) για την «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
όπως αυτός ισχύει. 

8) Την υπ’ αριθμ. Ε (2000) 3405/28.11.2000 απόφαση 
σχετικά με την έγκριση του Κ.Π.Σ. όπως αυτή τροπο¬ 
ποιήθηκε και ισχύει. 

9) Την κοινή υπουργική απόφαση α.π. 2/57638/0022/ 
23.2.2006 περί της σύστασης και καθορισμού μηνιαίας 
αποζημίωσης της Ομάδας Σχεδιασμού Προγράμματος, 
του άρθρου 19, ν.3312/2005, στην Περιφέρεια Θεσσαλίας, 
αποφασίζουμε: 

Την συγκρότηση της Ομάδας Σχεδιασμού Προγράμ¬ 
ματος για το Περιφερειακό Επιχειρησιακό Πρόγραμμα 
Θεσσαλίας ως εξής: 

Συντονιστής της Ομάδας Σχεδιασμού Προγράμματος 
Θεσσαλίας ορίζεται ο 

1. Εμμανουήλ Γεώργιος - Συντονιστής ΠΕΚ Δ' ΚΠΣ, 
αναπληρούμενος από τον Προϊστάμενο της Μονάδας 
Α' της ΕΥΔΕΠΘ. 

Από την Ε.Υ.Δ.Ε.Π.Θ. ορίζονται οι: 

2. Γαλάρας Χρήστος, Συντονιστής εργαστηρίου υδά¬ 
τινων πόρων 

3. Ζαμπούνη Κωνσταντίνα, Συντονιστής εργαστηρίου 
Πόλεων 

4. Σαραφίδου Μελπομένη, Συντονιστής εργαστηρίου 
Δημόσιας Διοίκησης 

5. Γραββάνη Πολύτιμη, Συντονίστρια εργαστηρίου του¬ 
ριστικής προβολής 

6. Κατσιλούλης Κωνσταντίνος, Συντονιστής εργαστη¬ 
ρίου επιχειρηματικότητας 

7. Γαλάνη Ελένη, Συντονίστρια εργαστηρίου ενδοπε- 
ριφερειακής συνεργασίας 

8. Πουλιού Κατερίνα, Συντονίστρια εργαστηρίου Πο¬ 
λιτισμού 

9. Μπάρδας Ηλίας, Υπεύθυνος εργαστηρίου Γυναικείας 
επιχειρηματικότητας 

10. Βρακοπούλου Κωνσταντίνα, Συντονίστρια εργα¬ 
στηρίου διαπεριφερειακών συνεργασιών. 

Ειδικό Επιστημονικό Προσωπικό Περιφέρειας Θεσ¬ 
σαλίας, ΟΙ: 

11. Σοφολόγη Κατερίνα, Συντονίστρια εργαστηρίου 
ΚτΠ 

12. Πουτσιάκας Νικόλαος, Συντονιστής εργαστηρίου 
Κοινωνικής Φροντίδας Από την Περιφέρεια Θεσσαλίας 
ορίζονται οι: 

13. Νάκας Γεώργιος, Διευθυντής ΔΙΣΑ Περ. Θεσσα¬ 
λίας 

14. Ματιάκη Ευαγγελία, Σύμβουλος Γ ενικού Γ ραμματέα 
Περιφέρειας Θεσσαλίας 

15. Σακελάριος Βασίλης, Σύμβουλος Γ ενικού Γ ραμμα¬ 
τέα Περιφέρειας Θεσσαλίας και αναπληρωματικά των 
στελεχών της Περιφέρειας Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 31 Μαρτίου 2006 

Ο Γ ενικός Γ ραμματέας Περιφέρειας 
ΦΩΤΗΣ ΓΚΟΥΠΑΣ 

-♦- 

Αριθμ. 2959 (2) 

Ορισμός και Αποζημίωση μέλους του Δ.Σ. με αποκλει¬ 
στική απασχόληση στην Επιχείρηση'Υδρευσης Απο¬ 
χέτευσης ΔΕΥΑΠ του Δήμου Παλαικαστριτών του 
Νομού Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 3 παρ. 7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως τροποποιήθηκαν με ης διατά¬ 
ξεις του άρθρου 8 του ν. 2839/12.9.2000. 

2. Την υπ’ αριθμ. 15/2006 απόφαση του Διοικητικού 
Συμβουλίου της Δημοτικής Επιχείρησης Ύδρευσης 
Αποχέτευσης ΔΕΥΑΠ του Δήμου Παλαιοκαστριτών του 
Νομού Κέρκυρας περί ορισμού μέλους του Δ.Σ. με απο¬ 
κλειστική απασχόληση. 

3. Το γεγονός ότι από τις διατάξεις αυτής της από¬ 
φασης προκαλείται δαπάνη 920 € μηνιαίως σε βάρος 
του προϋπολογισμού της επιχείρησης, έχει δε εγγρά¬ 
φει σχετική πίστωση στον προϋπολογισμό της ΔΕΥΑΠ 
έτους 2006, αποφασίζουμε: 

Ορίζουμε το μέλος του Δ.Σ. της ανωτέρω Επιχείρησης, 
Καζιάνη Αντωνία με αποκλειστική απασχόληση στην 
επιχείρηση, ως υπεύθυνη στην ταμιακή υπηρεσία της 
ΔΕΥΑΠ και με παράλληλες διοικητικές υπηρεσίες. 

Η αμοιβή της ανωτέρω ανέρχεται στα 920 € μηνιαίως 
και με θητεία με ημερομηνία έναρξης την 25.3.2006 και 
λήξη για όσο χρονικό διάστημα η Καζιάνη Αντωνία θα 


παραμείνει ως μέλος του Διοικητικού Συμβουλίου, όχι 
όμως αργότερα από τις 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 12 Απριλίου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 
-♦- 

Αριθμ. 2529 (3) 

Ορισμός και Αποζημίωση μέλους του Δ.Σ. με πλήρη 
απασχόληση στη Δημοτική Επιχείρηση'Υδρευσης 
Αποχέτευσης ΔΕΥΑΜ του Δήμου Μελιτιέων του Νο¬ 
μού Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 3 παρ. 7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως τροποποιήθηκαν με τις διατά¬ 
ξεις του άρθρου 8 του ν. 2839/12.9.2000. 

2. Την υπ’ αριθμ. 98/14.12.2005 απόφαση του Διοικητι¬ 
κού Συμβουλίου της Δημοτικής Επιχείρησης'Υδρευσης 
Αποχέτευσης ΔΕΥΑΜ του Δήμου Μελιτειέων του Νο¬ 
μού Κέρκυρας περί ορισμού μέλους του Δ.Σ με πλήρη 
απασχόληση. 

3. Το γεγονός ότι από τις διατάξεις αυτής της από¬ 
φασης προκαλείται δαπάνη 588,23 € μηνιαίως σε βάρος 
του προϋπολογισμού της επιχείρησης, έχει δε εγγρά¬ 
φει σχετική πίστωση στον προϋπολογισμό της ΔΕΥΑΜ 
έτους 2006, αποφασίζουμε: 

Ορίζουμε το μέλος του Δ.Σ. της ανωτέρω Επιχείρη¬ 
σης, Γιαννούλη Σπυρίδωνα σε πλήρη απασχόληση στην 
επιχείρηση, με αντικείμενο τον έλεγχο του τεχνικού 
τμήματος και του τμήματος προμηθειών. 

Η αμοιβή του ανωτέρω ανέρχεται στα 588,23 € μηνι¬ 
αίως και η θητεία του λήγει στις 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Απριλίου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθμ. 4226 (4) 

Συγκρότηση Ομάδας Σχεδιασμού Προγράμματος του 
άρθρου 19, ν. 3312/2005, στην Περιφέρεια Κεντρικής 
Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τον ν. 2860/2000 (ΦΕΚ Α' 251/14.11.2000), όπως αυτός 
ισχύει. 

2. Το π.δ. 4/2002 (ΦΕΚ Α' 3/14.1.2002), «Εκτέλεση Ενερ¬ 
γειών Τεχνικής Βοήθειας - Στήριξης και Διαχείριση αντί¬ 
στοιχων πόρων». 

3. Το νόμο 3312 (ΦΕΚ Α' 35/16.2.2005) και ειδικότερα 
το άρθρο 19 αυτού. 

4. Τον ν. 3205/2003 (ΦΕΚ Α' 297/23.12.2003) σχετικά με 
τις «Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων υπαλλήλων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 

Σώματος και άλλες συναφείς διατάξεις», όπως αυτός 
ισχύει. 

5. Τον ν. 2503/1997 (ΦΕΚ Α' 107/30.5.1997) για την «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις», όπως αυτός ισχύει. 

6. Την υπ’ αριθμ. 2/50207/002 απόφαση των Υπουργών 
Εσωτερικών, Δημόσιας Διοίκησης και Αποκέντρωσης 
- Οικονομίας και Οικονομικών που αφορά την σύσταση 
Ομάδας Σχεδιασμού Προγράμματος στην Περιφέρειας 
Κεντρικής Μακεδονίας και καθορισμό μηνιαίας αποζη¬ 
μίωσης (ΦΕΚ Β' 298/13.3.2006), αποφασίζουμε: 

Α. Συγκροτείται στην Περιφέρεια Κεντρικής Μακεδο¬ 
νίας Ομάδα Σχεδιασμού Προγράμματος με τον τίτλο 
«Ομάδα Σχεδιασμού Προγράμματος Περιφέρειας Κε¬ 
ντρικής Μακεδονίας» και συντετμημένα «ΟΣΠ/ΠΚΜ», η 
οποία υπάγεται στην Ειδική Υπηρεσία Διαχείρισης του 
Επιχειρησιακού Προγράμματος «Κεντρική Μακεδονία», 
για την κατάρτιση του Αναπτυξιακού και Επιχειρησιακού 
Προγράμματος της προγραμματικής περιόδου 2007- 
2013, ως εξής: 

Συντονίστρια της ομάδας ορίζεται η Αγγελική Ωραιο- 
πούλου, Προϊσταμένη της Ειδικής Υπηρεσίας Διαχείρι¬ 
σης του ΠΕΠ Κεντρικής Μακεδονίας, συνεπικουρούμενη 
από την κα Ιφιγένεια Καρατζιά, Προϊσταμένη της Μο¬ 
νάδας Α' Προγραμματισμού και Αξιολόγησης της ΕΥΔ 
ΠΕΠ ΚΜ, ως αναπληρώτρια συντονίστρια. 

Μέλη της ΟΣΠ/ΠΚΜ ορίζονται ως εξής: 

α) Στελέχη της ΕΥΔ: 

1. Ιφιγένεια Καρατζιά, Προϊσταμένη Μονάδας Α’ Προ¬ 
γραμματισμού και Αξιολόγησης 

2. Αντώνιος Κρυσταλλίδης, Υπεύθυνος Πληροφόρησης 
και Δημοσιότητας, Στέλεχος Μονάδας Α' 

3. Φραγκίσκος Πλατής, Προϊστάμενος Μονάδας Β' Δι¬ 
αχείρισης και Παρακολούθησης 

4. Μαρίνα Τσιρώνη, Στέλεχος Μονάδας Β' 

5. Παναγιώτης Ψωνόπουλος, Στέλεχος Μονάδας Β' 

6. Στέλλα Αικατερινιάδου, Στέλεχος Μονάδας Β' 

7. Χρυσόστομος Καλογήρου, Στέλεχος Μονάδας Β' 

8. Φίλιππος Χανοζίδης, Στέλεχος Μονάδας Β' 

9. Δήμητρα Δεληδημήτρη, Προϊσταμένη Μονάδας Γ' 
Ελέγχου 

10. Μαρία Σπύρου, Προϊσταμένη Μονάδας Δ’ Οργάνω¬ 
σης - Υποστήριξης 

β) Στελέχη της Περιφέρειας Κεντρικής Μακεδονίας: 

11. Αλέξανδρος Μουχταρόπουλος, Προϊστάμενος Τμή¬ 
ματος Σχεδιασμού Περιφερειακής Πολιτικής, ΔΙΣΑ. 

12. Παρασκευάς Χ' Παρασκευάς, Προϊστάμενος Τμή¬ 
ματος ΣυγκοινωνιακώνΈργων, ΔΔΕ. 

13. Χρυσάνθη Καρυπίδου, Υπάλληλος ΔΕΚΕ. 

14. Νικόλαος Μπελενιώτης, Προϊστάμενος Τμήματος 
Περιβαλλοντικού και Χωροταξικού Σχεδιασμού της ΔΙ- 
ΠΕΧΩ 

γ) Εμπειρογνώμονες: 

15. Κωνσταντίνος Ταραμπάνης, Καθηγητής Πανεπι¬ 
στημίου Μακεδονίας 

16. Νικόλαος Κομνηνός, Καθηγητής Πολυτεχνικής Σχο¬ 
λής ΑΠΘ 

17. Ιωάννης Χατζηδημητριού, Αν. Καθηγητής Πανεπι¬ 
στημίου Μακεδονίας 

18. Ιωάννης Τόσκας, Πρόεδρος Συμβουλίου Αστικών 
Συγκοινωνιών Θεσσαλονίκης. 

Β.'Εργο της ΟΣΠ / ΠΚΜ είναι η υποστήριξη της Περιφέ¬ 
ρειας Κεντρικής Μακεδονίας για τη συμμετοχή της στο 
σχεδίασμά του Εθνικού Στρατηγικού Σχεδίου Ανάπτυξης 
(Ε.Σ.Σ.Α.) και των Επιχειρησιακών Προγραμμάτων (Ε.Π.) 
της προγραμματικής περιόδου 2007-2013. 


Γ. Τα μέλη της ΟΣΠ διαθέτουν τα τυπικά, ουσιαστικά 
και πρόσθετα προσόντα για την αποτελεσματική εκπό¬ 
νηση του ανωτέρω έργου. 

Δ. Η διάρκεια λειτουργίας της ΟΣΠ / ΠΚΜ ορίζεται 
μέχρι την 31.12.2006, δυνάμενης να επεκταθεί χρονικά 
με απόφαση του Υπουργού Οικονομίας και Οικο¬ 
νομικών μέχρι την ημερομηνία έγκρισης του Ανα¬ 
πτυξιακού Προγράμματος και του Επιχειρησιακού 
Προγράμματος. 

Ε. Ο ακριβής χρόνος απασχόλησης ή ο αριθμός των 
συνεδριάσεων στις οποίες συμμετέχει κάθε μέλος της 
Ομάδας θα πιστοποιηθεί από τον Γ ενικό Γ ραμματέα 
μετά από εισήγηση της συντονίστριας της ΟΣΠ. 

ΣΤ. Η αμοιβή της Ομάδας (για συνεδριάσεις που πραγ¬ 
ματοποιούνται εκτός κανονικού ωραρίου εργασίας) βα¬ 
ρύνει τους πόρους της Εθνικής Τεχνικής Βοήθειας του 
Προγράμματος και καταβάλλεται μετά την πιστοποίηση 
του έργου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Απριλίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 1781 (5) 

Κατάργηση νομικού προσώπου με την επωνυμία «5η Ενι¬ 
αία Σχολική Επιτροπή του 8ου Δημοτικού Σχολείου 
και 8ου Νηπιαγωγείου Γιαννιτσών» και σύσταση νομι¬ 
κού προσώπου με την επωνυμία «31η Σχολική Επιτρο¬ 
πή του 8ου και 20ου Νηπιαγωγείων Γ ιαννιτσών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την υπ’ αριθμ. 7786/21.10.1999 (ΦΕΚ 2014/τ.Β'/15.11.1999) 
απόφασή μας περί σύστασης ίδιου νομικού προσώπου 
με την επωνυμία «5η Ενιαία Σχολική Επιτροπή του 8ου 
Δημοτικού Σχολείου και 8ου Νηπιαγωγείου Γιαννι- 
τσών». 

2) Τις παρ. 8-15 του άρθρου 5 του ν.1894/1990 «Για την 
ακαδημία Αθηνών και άλλες εκπαιδευτικές διατάξεις» 
(Α' 100). 

3) Τις διατάξεις της παρ. 8 του άρθρου 8 του ν. 2158/ 
1993 (ΦΕΚ Α'/109) «Εκσυγχρονισμός του Ιδρύματος Κρα¬ 
τικών Υποτροφιών (Ι.Κ.Υ.) και άλλες διατάξεις» όπως 
τροποποιήθηκαν και καταργήθηκαν με τις όμοιες της 
παρ.2 περ. ε' του άρθρου 64 του ν. 2218/1994. 

3) Τις διατάξεις του άρθρου 203 του π.δ. 410/1995 
(Δ.Κ.Κ). 

4) Τις διατάξεις άρθρου 7 του ν. 2503/1997 (ΦΕΚ 107/ 
τ.Α'/30.5.1997).» Διοίκηση, οργάνωση, στελέχωση της 
Περ/ρειας, ρύθμιση θεμάτων για την Τοπ. Αυτ/ση και 
άλλες διατάξεις». 

5) Την υπ’ αριθμ. 20/2006 απόφαση του Δημοτικού Συμ¬ 
βουλίου Γ ιαννιτσών «Περί κατάργησης νομικού προσώ¬ 
που με την επωνυμία «5η Ενιαία Σχολική Επιτροπή του 
8ου Δημοτικού Σχολείου και 8ου Νηπιαγωγείου Γιαννι- 
τσών» και σύσταση νομικού προσώπου με την επωνυμία 
«31η Σχολική Επιτροπή του 8ου και 20ου Νηπιαγωγείων 
Γ ιαννιτσών». 

6) Τις διατάξεις του άρθρου 27 του ν.2081/1992 (ΦΕΚ 
54/τ.Δ'/10.9.1992) αναφορικά με τον έλεγχο δαπανών που 
προκαλούν οι κανονιστικές διοικ/κές πράξης. 

7) Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γ ενικού Γ ραμμα- 

τέα» αποφάσεων εγγράφων και άλλων πράξεων στον 
Γενικό Δ/ντή, στους Προϊσταμένους Δ/νσεων και Προϊ¬ 
σταμένους Τμημάτων και Γ ραφείων των Υπηρεσιών της 
Περ/ρειας, όπως τροποποιήθηκε και συμπληρώθηκε με 
την υπ’ αριθμ. 7439/19.8.2004 όμοια, αποφασίζουμε: 

Α. Καταργούμε την υπ’ αριθμ. 7786/21.10.1999 (ΦΕΚ 
2014/τ.Β'/15.11.1999) απόφασή μας «περί σύστασης νο¬ 
μικού προσώπου με την επωνυμία «5η Ενιαία Σχολική 
Επιτροπή του 8ου Δημοτικού Σχολείου και 8ου Νηπια¬ 
γωγείου Γιαννιτσών». 

Β. Συστήνουμε στο Δήμο Γιαννιτσών Νομικό Πρόσωπο 
με την επωνυμία «31η Σχολική Επιτροπή του 8ου και 
20ου Νηπιαγωγείων Γ ιαννιτσών». 

1. Σκοπός του Ν.Π, είναι: 

- Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, σποχέτευσης, ανα¬ 
λώσιμων υλικών κ.λ.π. 

- Η εκτέλεση μικρών έργων για επισκευή και συντή¬ 
ρηση των διδακτηρίων. 

- Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο 
εφοδιασμός των Σχολικών. 

Μονάδων με έπιπλα και σκεύη, με βιβλία για τις σχο¬ 
λικές βιβλιοθήκες και γενικά με όλα τα μέσα που είναι 
απαραίτητα για την λειτουργία τους και γενικότερα 
η λήψη όλων των μέτρων που κρίνονται αναγκαία για 
την στήριξη της διοικητικής λειτουργίας των Σχολικών 
Μονάδων 

2. Το Ν.Π. διοικείται από δμελές διοικητικό συμβούλιο 
αποτελούμενο από: 

α) τον εκάστοτε Δήμαρχο ή άλλο μέλος του Δημο¬ 
τικού Συμβουλίου, το οποίο ορίζεται απ’ αυτόν με τον 
αναπληρωτή του, ως Πρόεδρο, 

β) Τους εκάστοτε Δ/ντές του 8ου και 20ου Νηπιαγω¬ 
γείων Γ ιαννιτσών 

γ) Δύο (2) δημότες, που ψηφίζονται από το Δημοτικό 
Συμβούλιο. 

3. Η θητεία των μελών του Διοικητικού Συμβουλίου 
λήγει με την λήξη της παρούσας δημοτικής περιόδου 
και ακολουθεί κάθε φορά την Δημοτική περίοδο. Το 
Δ.Σ εκλέγει μεταξύ των μελών του τον Αντιπρόεδρο 
και τον Γραμματέα. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου Γ ιαννιτσών, 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστή¬ 
ρια και σε κάθε Δημόσια Αρχή από τον Πρόεδρο του 
Δ.Σ. και όταν αυτός απουσιάζει ή κωλύεται από τον 
Αντιπρόεδρο. 

Από τις διατάξεις της απόφασης αυτής δεν προκαλεί- 
ται επιπλέον δαπάνη σε βάρος του προϋπολογισμού του 
Δήμου Γ ιαννιτσών, για το τρέχον οικ. έτος 2006 καθώς 
και για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 3 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 


Αριθμ. 7385 (6) 

Συγχώνευση Δημοτικών Νομικών Προσώπων (Κ.Α.Π.Η) 
και σύσταση νέου ενιαίου με την επωνυμία «Δημοτι¬ 
κός Οργανισμός Κέντρων Ανοικτής Προστασίας Ηλι¬ 
κιωμένων (ΔΟΚΑΠΗ) Ηρακλείου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν.2503/1997. 

2. Τις διατάξεις του άρθρου 203 του π.δ. 410/1995 
(Δ.Κ.Κ). 

3. Τις διατάξεις των Εγκυκλίων του ΥΠΕΣΔΔΑ υπ’ αριθμ. 
13775/21.3.1995, 25/75076/13.12.1996, 22/48431/5.12.2001. 

4. Τις υπ’ αριθμ. 8323/1983, 3511/12.2.1986, 3658/12.2.1986, 
2315/7.7.1986,10958/9.8.1989,17996/17.6.1991, 427/13.1.1992, 
2955/13.12.1992, 32531/27.11.1992 αποφάσεις του Νομάρχη 
Ηρακλείου για τη σύσταση δημοτικών νομικών προσώ¬ 
πων με την επωνυμία «Κέντρο Ανοικτής Προστασίας 
Ηλικιωμένων Δήμου Ηρακλείου»(Α', Β', Γ', Δ', Ε', ΣΤ', Ζ', 
Η', Θ', αντίστοιχα). 

5. Την υπ’ αριθμ. 6730/12.8.2003 απόφαση του Γενικού 
Γ ραμματέα Περιφέρειας Κρήτης για τη μεταβίβαση της 
εξουσίας υπογραφής του. 

6. Την υπ’ αριθμ. 198/2006 απόφαση του δημοτικού 
συμβουλίου Ηρακλείου, για τη συγχώνευση των παρα¬ 
πάνω νομικών προσώπων αποφασίζουμε: 

Α. Συγχωνεύουμε τα Ν.Π.Δ.Δ με την επωνυμία «Κέντρο 
Ανοικτής Προστασίας Ηλικιωμένων Δήμου Ηρακλείου», 
(Α', Β', Γ', Δ', Ε', ΣΤ', Ζ', Η', Θ'), και συνιστούμε νέο δη¬ 
μοτικό νομικό πρόσωπο με την επωνυμία «Δημοτικός, 
ρργανισμός Κέντρων Ανοικτής Προστασίας Ηλικιωμένων 
(ΔΟΚΑΠΗ) Ηρακλείου». 

Β. ΣΚΟΠΟΣ: Οι υπηρεσίες που παρέχονται μέχρι σή¬ 
μερα στα ΚΑΠΗ καθώς επίσης και η δημιουργία υπο¬ 
δομών ημερήσιας παραμονής ηλικιωμένων που βασικός 
σκοπός θα είναι η παροχή υπηρεσιών παρακολούθησης 
σωματικής και ψυχικής υγείας των ηλικιωμένων ατόμων 
χωρίς αυτά να απομακρύνονται από το οικογενειακό 
περιβάλλον τους. 

Γ. ΠΟΡΟΙ: 

Η δαπάνη για την εν γένει λειτουργία του Νομικού 
Προσώπου θα καλύπτεται από: 

α) Ετήσια επιχορήγηση του Δήμου για τον εκάστοτε 
προϋπολογισμό του Νομικού Προσώπου 1.800.000,00 
ευρώ. 

β) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

γ) Εσοδα από την χρηματική εισφορά ατόμων για 
συμμετοχή σε εκδηλώσεις του Οργανισμού. 

δ) Εισπράξεις από παρεχόμενες υπηρεσίες. 

ε) Πρόσοδοι από την κινητή και ακίνητη περιουσία. 

στ) Κάθε είδους κρατική επιχορήγηση. 

ζ) Κάθε άλλη νόμιμη πρόσοδο. 

Δ. ΠΕΡΙΟΥΣΙΑ 

Περιουσία του Νομικού Προσώπου θα αποτελέσει όλη 
η κινητή και ακίνητη περιουσία που ανήκει στα ΚΑΠΗ 
του Δήμου Ηρακλείου, που συγχωνεύονται με την πα¬ 
ρούσα απόφαση. 

Ε. ΕΚΠΡΟΣΩΠΗΣΗ: 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Διοικη¬ 
τικού Συμβουλίου και όταν αντός απουσιάζει ή κωλύεται 
από τον αντιπρόεδρο. 

Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δή- 

μου Ηρακλείου ύψους 1800000€, για το παρόν και τα 
επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 4 Απριλίου 2006 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 3136 (7) 

Σύσταση στο Δήμο Πελεκάνου του Νομού Χανιών, αμι¬ 
γούς δημοτικής επιχείρησης, με την επωνυμία «Δημο¬ 
τική Επιχείρηση Πολιτιστικής Ανάπτυξης Πελεκάνου» 
(Δ.Ε.Π.Α.Π.), ως νομικό πρόσωπο ιδιωτικού δικαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277-284, 287 και 291 του 
π.δ.410/1995 περί δημοτικού και κοινοτικού κώδικα. 

2. Τον ν.2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

3. Την υπ’ αριθμ. 6730/12.8.2003 εξουσιοδοτική απόφα¬ 
ση Γ ενικού Γ ραμματέα Περιφέρειας Κρήτης για μεταβί¬ 
βαση της εξουσίας υπογραφής του. 

4. Την σχετική οικονομοτεχνική μελέτη. 

5. Την υπ’ αριθμ. 11/2006 απόφαση του Δημοτικού 
Συμβουλίου του Δήμου Πελεκάνου περί σύστασης της 
επιχείρησης, αποφασίζουμε: 

ΚΑΤΑΣΤΑΤΙΚΟ 

ΚΕΦΑΛΑΙΟ Α' 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 

Άρθρο 1° 

Σύσταση - Επωνυμία 

Συστήνουμε στο Δήμο Πελεκάνου του Νομού Χανιών 
δημοτική επιχείρηση, με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥΞΗΣ ΠΕΛΕΚΑΝΟΥ», και 
με το διακριτικό τίτλο «Δ.Ε.Π.Α.Π», ως νομικό πρόσωπο 
ιδιωτικού δικαίου, η λειτουργία της οποίας θα διέπε- 
ται από τις διατάξεις των άρθρων 277-284, 287 και 291 
του π.δ. 410/1995 και από τις διατάξεις του παρόντος 
Καταστατικού. 

Για τις σχέσεις της με την αλλοδαπή η επιχείρηση 
μπορεί να χρησιμοποιεί πιστή μετάφραση της επωνυ¬ 
μίας της και του διακριτικού τίτλου της. 

Άρθρο 2° 

Έδρα 

Έδρα ορίζεται η Παλαιόχωρα του Δήμου Πελεκάνου 
του Νομού Χανίων. 

Με απόφαση του διοικητικού συμβουλίου, που πρέπει 
να εγκριθεί από το Δημοτικό Συμβούλιο, η επιχείρηση 
μπορεί να ιδρύει υποκαταστήματα και γραφεία αυτής σε 
οποιαδήποτε περιοχή της ημεδαπής ή της αλλοδαπής. 

Άρθρο 3° 

Σκοπός 

Σκοπός της επιχείρησης είναι: 

Η ίδρυση και λειτουργία του Μουσείου Ακριτών της 
Ευρώπης. 

Οι διοργάνωση εκδηλώσεων, εκθέσεων, συνεδρίων που 
σκοπό έχουν να προβάλουν το πολιτισμό της ευρύτερης 
περιοχής και εντάσσονται στα πλαίσια λειτουργίας και 
ανάπτυξης του Μουσείου. 


Ο προγραμματισμός και η διοργάνωση των εορταστι¬ 
κών εκδηλώσεων της Αποκριάς (Καρναβάλι). 

Η διοργάνωση κάθε είδους κοινωνικών, μορφωτικών 
και πολιτιστικών εκδηλώσεων. 

Η υλοποίηση και αξιοποίηση Ευρωπαϊκών προγραμ¬ 
μάτων συναφών με τον πολιτισμό. 

Η ανάπτυξη πνευματικών και καλλιτεχνικών δραστηρι¬ 
οτήτων και η μέσω αυτών παραγωγή πολιτιστικού έργου 
με επίκεντρο πάντα τον άνθρωπο και την πολιτισμική 
και κοινωνική του ανέλιξη. 

Η οργάνωση και λειτουργία πολιτιστικών δραστηρι¬ 
οτήτων, συναυλιών, θεατρικών εκδηλώσεων και η λει¬ 
τουργία πολιτιστικών σχολών - τμημάτων εικαστικών 
τεχνών. 

Η συνεργασία και η αρωγή προς άλλους φορείς που 
παράγουν πολιτιστικό έργο. 

Η ανάπτυξη συνεργασιών με τοπικούς, περιφερεια¬ 
κούς, εθνικούς και κοινοτικούς φορείς 

Η σύναψη προγραμματικών συμβάσεων. 

Η εκπόνηση και εφαρμογή προγραμμάτων προστα¬ 
σίας και ανάδειξης της πολιτιστικής κληρονομιάς σε 
συνεργασία με κρατικούς και μη φορείς. 

Η συμμετοχή σε επενδυτικές πρωτοβουλίες άλλων 
φορέων για την αξιοποίηση πολιτιστικών πόρων και 
αγαθών. 

Η εκμετάλλευση και διαχείριση χώρων κοινωνικών και 
πολιτιστικών λειτουργιών με σκοπό την παροχή υπηρε¬ 
σιών για την εξυπηρέτηση του κοινού. 

Η ανάθεση εκπόνησης μελετών που αφορούν το σκο¬ 
πό και το έργο της επιχείρησης. 

Κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης. 

Άρθρο 4° 

Διάρκεια 

1) Η διάρκεια της επιχείρησης ορίζεται σε πενήντα (50) 
έτη, αρχόμενη από της δημοσιεύσεως της συστάσεως 
της στην Εφημερίδα της Κυβερνήσεως και λήγουσα την 
αντίστοιχη ημερομηνία του έτους δύο χιλιάδες πενήντα 
πέντε (2056). 

2) Η διάρκεια της επιχείρησης μπορεί να παραταθεί 
με απόφαση του Δημοτικού Συμβουλίου του Δήμου Πε¬ 
λεκάνου, που λαμβάνεται με απόλυτη πλειοψηφία του 
συνόλου των μελών του, για την οποία πρέπει να τηρη¬ 
θεί στη συνέχεια η διαδικασία που προβλέπεται από την 
παράγραφο 3 του άρθρου 277 του π.δ. 410/1995. 

ΚΕΦΑΛΑΙΟ Β' 

ΚΕΦΑΛΑΙΟ - ΠΟΡΟΙ 

Αρθρο 5° 

Κεφάλαιο 

Το αρχικό κεφάλαιο ορίζεται σε τριάντα τέσσερις 
χιλιάδες οκτακόσια ευρώ (34.800), το ποσό αυτό θα 
διαθέσει ο Δήμος Πελεκάνου. 

Αρθρο 6° 

Πόροι 

Πόρους της επιχείρησης αποτελούν: 

Τα πάσης φύσεως έσοδα που προέρχονται από την 
λειτουργική εκμετάλλευση του Μουσείου και γενικά από 
τις δραστηριότητες που ασκεί ή στις οποίες συμμετέχει 
η επιχείρηση. 

Οι πρόσοδοι από τα πάσης φύσεως περιουσιακά στοι¬ 
χεία της. 

Οι πρόσοδοι από πάσης φύσεως κληροδοτήματα, κλη¬ 
ρονομιές, δωρεές, εισφορές και επιχορηγήσεις. 

Τα έσοδα από την εκτέλεση των πόσης φύσεως εκ¬ 
δηλώσεων ή από παροχή υπηρεσιών στα πλαίσια προ¬ 
γραμματικών συμβάσεων με ΟΤΑ και λοιπούς φορείς 
του δημόσιου τομέα. 

Κάθε εθνική ή κοινοτική επιχορήγηση. 

Κάθε άλλο νόμιμο έσοδο. 

ΚΕΦΑΛΑΙΟ Γ' 

ΔΙΟΙΚΗΣΗ - ΕΚΠΡΟΣΩΠΗΣΗ 
ΚΑΙ ΔΙΕΥΘΥΝΤΗΣ ΤΗΣ ΕΠΙΧΕΙΡΗΣΗΣ 

Άρθρο 7° 

Διοίκηση της επιχείρησης - 
Μέλη Διοικητικού Συμβουλίου 

Η επιχείρηση διοικείται από Διοικητικό Συμβούλιο, 
που αποτελείται από επτά (7) μέλη, τα οποία ορίζο¬ 
νται μαζί με τους αναπληρωτές τους από το Δημοτικό 
Συμβούλιο. 

Από τα μέλη του Διοικητικού Συμβουλίου τέσσερα 
τουλάχιστον μέλη πρέπει να είναι αιρετοί εκπρόσωποι 
του Δήμου Πελεκάνου, εκ των οποίων το ένα μέλος θα 
προέρχεται από την μειοψηφία, ένα μέλος πρέπει να 
είναι εκπρόσωπος των εργαζομένων στην επιχείρηση, 
αν αυτή απασχολεί περισσότερους από είκοσι εργα¬ 
ζόμενους, και ένα μέλος πρέπει να είναι εκπρόσωπος 
κοινωνικού φορέα της περιοχής. 

Τα υπόλοιπα μέλη είναι δημότες ή κάτοικοι του Δήμου 
Πελεκάνου που έχουν πείρα ή γνώσεις σχετικές με το 
αντικείμενο της επιχείρησης. 

Αιρετοί εκπρόσωποι του Δήμου Πελεκάνου στο διοικη¬ 
τικό συμβούλιο μπορεί να είναι εκτός από τα μέλη του 
Δημοτικού Συμβουλίου του Δήμου και ο Δήμαρχος, 

Για τον τρόπο εκλογής των εκπροσώπων των εργαζο¬ 
μένων στο διοικητικό συμβούλιο της επιχείρησης και για 
τα κριτήρια επιλογής των κοινωνικών φορέων που θα 
εκπροσωπηθούν στο διοικητικό συμβούλιο της επιχεί¬ 
ρησης, ισχύουν όσα ορίζονται στις παραγράφους 2 και 
3 του άρθρου 1 της υπ’ αριθμ. 25027/9.4.1984 απόφασης 
του Υπουργού Εσωτερικών. 

Άρθρο 8° 

Θητεία Διοικητικού Συμβουλίου - 
Ορισμός και Αντικατάσταση των μελών του 

Η θητεία του διοικητικού συμβουλίου της επιχείρησης 
ακολουθεί τη θητεία του Δημοτικού Συμβουλίου του 
Δήμου και σε κάθε περίπτωση λήγει τρεις (3) μήνες μετά 
την εγκατάσταση του νέου Δημοτικού Συμβουλίου. Το 
νέο Δημοτικό Συμβούλιο οφείλει να ορίσει τα μέλη του 
νέου διοικητικού συμβουλίου της επιχείρησης μέσα στην 
άνω προθεσμία. Σε περίπτωση που δεν οριστούν τα 
μέλη του νέου διοικητικού συμβουλίου της επιχείρησης 
από το νέο Δημοτικό Συμβούλιο μέσα στην άνω προ¬ 
θεσμία, τότε η θητεία του διοικητικού συμβουλίου της 
επιχείρησης παρατείνεται μέχρι να οριστούν αυτά. 

Ειδικά όσον αφορά τον ορισμό των μελών του πρώτου 
διοικητικού συμβουλίου της επιχείρησης, το Δημοτικό 
Συμβούλιο οφείλει να ορίσει αυτά μέσα σε τρεις (3) 
μήνες από τη δημοσίευση της συστατικής πράξης της 
επιχείρησης στην Εφημερίδα της Κυβερνήσεως. 

Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους με 
απόφαση του Δημοτικού Συμβουλίου, που λαμβάνεται 
με απόλυτη πλειοψηφία του νομίμου αριθμού των μελών 
του. Ειδικά για την αντικατάσταση των εκπροσώπων 
των εργαζομένων και του κοινωνικού φορέα της πε¬ 
ριοχής απαιτείται η σύμφωνη γνώμη του οργάνου που 
τους πρότεινε. 


Μέλος του διοικητικού συμβουλίου, που απουσιάζει 
από τις συνεδριάσεις του πάνω από τρεις μήνες συνε¬ 
χώς, θεωρείται ότι παραιτήθηκε και μπορεί να αντικα- 
τασταθεί με απόφαση του Δημοτικού Συμβουλίου. 

Αν τα μέλη του διοικητικού συμβουλίου δεν αποδε¬ 
χθούν τον ορισμό τους μέσα σε 30 ημέρες από την 
επίδοση του σχετικού εγγράφου ή παραιτηθούν ή πε- 
θάνουν ή αντικατασταθούν σύμφωνα με την παράγραφο 
3 του παρόντος άρθρου ή αν παραμείνουν κενές θέ¬ 
σεις μελών για οποιοδήποτε άλλο λόγο, το διοικητικό 
συμβούλιο μέχρι να οριστούν οι αντικαταστάτες τους 
λειτουργεί νόμιμα με την ελλιπή σύνθεση του, που δεν 
μπορεί πάντως να είναι μικρότερη από τον αριθμό των 
μελών που χρειάζεται για την απαρτία. 

Νόμιμα επίσης λειτουργεί το διοικητικό συμβούλιο 
μέχρι να οριστούν οι εκπρόσωποι των εργαζομένων και 
του κοινωνικού φορέα της περιοχής. 

Άρθρο 9° 

Συγκρότηση - Συνεδριάσεις - Λήψη 
αποφάσεων του Διοικητικού Συμβουλίου 

Το Δημοτικό Συμβούλιο Πελεκάνου ορίζει από τα μέλη 
του Διοικητικού Συμβουλίου τον Πρόεδρο και τον Αντι¬ 
πρόεδρό του. 

Το Διοικητικό Συμβούλιο της επιχείρησης συνέρχεται 
τακτικά τουλάχιστον μια φορά το μήνα και έκτακτα 
όταν το απαιτούν οι υποθέσεις της επιχείρησης. 

Το Διοικητικό Συμβούλιο συγκαλείται από τον Πρόε¬ 
δρο του, ο οποίος είναι υποχρεωμένος να το συγκαλεί 
και όταν το ζητήσει το ένα τρίτο των μελών αυτού, ή ο 
Δήμαρχος ή το Δημοτικό Συμβούλιο του Δήμου. 

Το διοικητικό συμβούλιο συνεδριάζει στην έδρα 
της επιχείρησης και βρίσκεται σε απαρτία εφόσον 
ο αριθμός των παρόντων μελών του είναι μεγαλύ¬ 
τερος από το μισό του νομίμου αριθμού των μελών 
του. Μέλος του διοικητικού, συμβουλίου που απου¬ 
σιάζει ή κωλύεται δεν μπορεί να αντιπροσωπευθεί 
από άλλον και αναπληρώνεται μόνο από το νόμιμο 
αναπληρωτή του. 

Οι αποφάσεις του διοικητικού, συμβουλίου παίρνονται 
με απόλυτη πλειοψηφία των παρόντων και σε περίπτω¬ 
ση ισοψηφίας η ψήφος του προέδρου θεωρείται διπλή. 
Η ψηφοφορία είναι φανερή, εκτός αν ζητηθεί από οποι- 
οδήποτε μέλος να γίνει μυστική ψηφοφορία. 

Γ ια τις αποφάσεις του διοικητικό συμβουλίου τηρού¬ 
νται πρακτικά σε ειδικό βιβλίο, τα οποία υπογράφονται 
από τον πρόεδρο και τα μέλη του διοικητικού συμβου¬ 
λίου. Τα πρακτικά τηρούνται από υπάλληλο της επι¬ 
χείρησης που ορίζεται με απόφαση του διοικητικού, 
συμβουλίου. 

Το διοικητικό συμβούλιο οφείλει να στέλνει χωρίς 
καθυστέρηση όλες τις αποφάσεις του στο Δήμο. 

Άρθρο 10° 

Αρμοδιότητες του Διοικητικού Συμβουλίου 

Το Διοικητικό Συμβούλιο είναι αρμόδιο για τη διοί¬ 
κηση, εκπροσώπηση και διαχείριση της επιχείρησης 
σε όλες τις υποθέσεις αυτής, εκτός από τις περιπτώ¬ 
σεις που, σύμφωνα με τις διατάξεις του Δημοτικού 
και Κοινοτικού Κώδικα ή του παρόντος Καταστατι¬ 
κού, είναι αρμόδιο το Δημοτικό Συμβούλιο του Δήμου 
Πελεκάνου. 

Ενδεικτικά αναφέρεται ότι το Διοικητικό Συμβούλιο 
έχει αρμοδιότητα να: 

α) Διορίζει και απολύει το υπαλληλικό και εργατοτε- 
χνικό και αποφασίζει για όλες τις μεταβολές της υπη¬ 
ρεσιακής του κατάστασης. 

β) Ψηφίζει τον προϋπολογισμό και εγκρίνει τον ισο¬ 
λογισμό και καταρτίζει την έκθεση πεπραγμένων στο 
τέλος κάθε διαχειριστικής χρήσης. 

γ) Καθορίζει τις τιμές και τους όρους για τη διάθεση 
των προϊόντων της επιχείρησης ή για τη χρήση των 
υπηρεσιών της. 

δ) Αποφασίζει για τον τρόπο ανάθεσης των μελε¬ 
τών, εκτέλεσης των έργων και διενέργειας των προ¬ 
μηθειών, αναθέτει τη σύνταξη των μελετών και την 
εκτέλεση των έργων και εγκρίνει τις μελέτες και τις 
προμήθειες. 

ε) Αποφασίζει την αγορά και τη μίσθωση ακινήτων 
και κινητών που είναι χρήσιμα στην επιχείρηση, και την 
εκποίηση και εκμίσθωση ακινήτων και κινητών που ανή¬ 
κουν στην επιχείρηση. 

στ) Αποφασίζει την άσκηση και παραίτηση από οποι- 
οδήποτε ένδικο μέσο ενώπιον οποιουδήποτε δικαστη¬ 
ρίου και διοικητικής αρχής, καθώς και τα σχετικό με 
δικαστικούς ή εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και 
μπορεί για ασφάλεια τους να εκχωρεί το σύνολο ή μέ¬ 
ρος από τις προσόδους της επιχείρησης και αποφασίζει 
την παροχή δικαιωμάτων υποθήκης και προσημειώσεως 
υποθήκης σε ακίνητα της. 

η) γνωμοδοτεί σε όλα τα θέματα που αφορούν την 
επιχείρηση, εφόσον τα θέματα αυτά ανήκουν στην απο¬ 
φασιστική αρμοδιότητα του Δημοτικού Συμβουλίου Πε¬ 
λεκάνου. 

Αρθρο 11° 

Ανάθεση αρμοδιοτήτων του Διοικητικού Συμβουλίου 

Για την αποτελεσματικότερη λειτουργία της επιχεί¬ 
ρησης το διοικητικό, συμβούλιο μπορεί με απόφαση 
του να αναθέτει την άσκηση του συνόλου ή μέρους 
των αρμοδιοτήτων του, εκτός από τιςπεριπτώσειςβ,γ,ε 
καιζ της παραγράφου 2 του άρθρου 10 του παρόντος, 
στο Πρόεδρο του και σε άλλα όργανα της επιχείρησης, 
στο Διευθυντή και τους υπεύθυνους των λειτουργικών 
μονάδων της επιχείρησης. 

Στη σχετική απόφαση πρέπει να αναφέρονται οι 
αρμοδιότητες που ανατίθενται, η διάρκεια για την 
οποία ανατίθενται (η οποία δεν μπορεί να υπερβαίνει 
τη διάρκεια της θητείας του ίδιου του διοικητικού 
συμβουλίου) και εκτός των άλλων εάν οι ανωτέρω 
(εφόσον ορισθούν δύο ή περισσότεροι) πρέπει να 
ενεργούν από κοινού ή εάν θα μπορούν να ενεργούν 
και χωριστά καθένας τους. 

Αρθρο 12° 

Καθήκοντα Προέδρου και Αντιπροέδρου 
του Διοικητικού Συμβουλίου 

Ο Πρόεδρος του Διοικητικού Συμβουλίου εκπροσωπεί 
την επιχείρηση ενώπιον κάθε αρχής και ενώπιον κάθε 
δικαστηρίου οποιουδήποτε βαθμού και δικαιοδοσίας. Ο 
Πρόεδρος μπορεί σε περίπτωση κινδύνου από αναβολή, 
χωρίς απόφαση του Διοικητικού Συμβουλίου, να εγείρει 
και αντικρούει αγωγές και να ασκεί ένδικα μέσα, να 
διορίζει πληρεξουσίους και να προβαίνει σε κάθε δικα¬ 
στική ή εξώδικη πράξη που προστατεύει τα συμφέροντα 
της επιχείρησης, οφείλει όμως να υποβάλει αμέσως τις 
πράξεις αυτές προς έγκριση στο Διοικητικό Συμβούλιο. 
Επίσης ο Πρόεδρος υπογράφει τα συμβόλαια της επι¬ 
χείρησης, συγκαλεί τις συνεδριάσεις του Διοικητικού 
Συμβουλίου και προεδρεύει σ’ αυτές. 

Ο Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρο στα καθήκοντά του, όταν αυτός 
απουσιάζει ή κωλύεται. 


Αρθρο 13° 

Αποζημιώσεις Προέδρου και Αντιπροέδρου 
και μελών του Διοικητικού Συμβουλίου 

Στον Πρόεδρο και τον Αντιπρόεδρο του Διοικητι¬ 
κού Συμβουλίου για τις υπηρεσίες που παρέχουν στην 
επιχείρηση μπορεί να καταβάλλεται αποζημίωση, που 
ορίζεται με απόφαση του Δημοτικού Συμβουλίου του 
Δήμου, ύστερα από πρόταση του Διοικητικού Συμβου¬ 
λίου της επιχείρησης. 

Με την ίδια διαδικασία μπορεί να καταβάλλεται απο¬ 
ζημίωση στα μέλη του Διοικητικού Συμβουλίου για τη 
συμμετοχή τους στις συνεδριάσεις του. 

Αρθρο 14° 

Απασχόληση στην επιχείρηση των μελών 
του Διοικητικού Συμβουλίου 

Με απόφαση του Δημοτικού Συμβουλίου του Δήμου 
Πελεκάνου, ύστερα από πρόταση του Διοικητικού Συμ¬ 
βουλίου της επιχείρησης, μπορεί να ορίζεται η μερική 
ή πλήρης απασχόληση στην επιχείρηση με αμοιβή του 
ενός τετάρτου των μελών του Διοικητικού Συμβουλίου. 
Αν το 1/4 δεν είναι ακέραιος αριθμός, το κλάσμα που 
προκύπτει στρογγυλοποιείται προς τα πάνω. 

Στην απόφαση πρέπει να καθορίζονται τα μέλη που 
θα απασχοληθούν, οι αρμοδιότητες τους και η αμοιβή 
τους. 

Άρθρο 15° 

Διευθυντής της επιχείρησης 

Με απόφαση του Διοικητικού Συμβουλίου της επι¬ 
χείρησης προσλαμβάνεται διευθυντής ή ορίζεται ως 
διευθυντής ένα από τα μέλη του. 

Ο διευθυντής της επιχείρησης πρέπει να έχει τα προ¬ 
σόντα που καθορίζονται στον κανονισμό προσωπικού 
της επιχείρησης. 

Ο διευθυντής διευθύνει την επιχείρηση σύμφωνα με 
τις διατάξεις του νόμου, του Καταστατικού αυτού, των 
Κανονισμών της επιχείρησης και τις αποφάσεις του 
Διοικητικού Συμβουλίου της επιχείρησης ως και τις 
αποφάσεις του Δημοτικού Συμβουλίου Πελεκάνου στις 
περιπτώσεις που αυτό είναι αρμόδιο. 

Με απόφαση του Διοικητικού Συμβουλίου μπορεί να 
μεταβιβάζεται στο διευθυντή η άσκηση του συνόλου ή 
μέρους των αρμοδιοτήτων του, που αναφέρονται στο 
άρθρο 11 του παρόντος Καταστατικού, ως και αρμοδιό¬ 
τητες, που αναφέρονται στην παράγραφο 1 του άρθρου 
12 του παρόντος Καταστατικού. 

ΚΕΦΑΛΑΙΟ Δ' 

ΔΙΑΧΕΙΡΙΣΗ-ΤΑΜΕΙΑΚΗ ΥΠΗΡΕΣΙΑ-ΕΠΟΠΤΕΙΑ- 
ΚΑΝΟΝΙΣΜΟΙ-ΒΙΒΛΙΑ ΚΑΙ ΣΤΟΙΧΕΙΑ-ΑΠΟΓΡΑΦΗ 
ΠΕΡΙΟΥΣΙΑΣ-ΙΣΟΛΟΓΙΣΜΟΣ-ΕΚΘΕΣΗ ΠΕΠΡΑΓΜΕΝΩΝ - 
ΑΠΟΣΒΕΣΕΙΣ ΚΑΙ ΔΙΑΧΕΙΡΙΣΤΙΚΟΣ ΕΛΕΓΧΟΣ 

Αρθρο 16° 

Διαχειριστική περίοδος 

Η διαχειριστική περίοδος της επιχείρησης αρχίζει την 
1η Ιανουάριου κάθε ημερολογιακού έτους και λήγει την 
31η Δεκεμβρίου του ίδιου έτους. 

Κατ’ εξαίρεση η πρώτη διαχειριστική περίοδος θα αρ¬ 
χίζει από την ημέρα δημοσίευσης της συστατικής πρά¬ 
ξης της επιχείρησης στην Εφημερίδα της Κυβερνήσεως 
και θα λήγει την 31η Δεκεμβρίου του έτους 2006. 

Αρθρο 17° 

Γ ενική Διάταξη 

Κατά τα λοιπά για τα θέματα του Δ' κεφαλαίου του 
παρόντος Καταστατικού θα ισχύουν και θα εφαρμόζονται 

οι διατάξεις των άρθρων 280, 281, 282 και 283 του π.δ. 
410/1995 και οι διατάξεις του π.δ. 520/1988 και της υπ’ αριθμ. 
25027/9.4.1984 απόφασης του Υπουργού Εσωτερικών. 

ΚΕΦΑΛΑΙΟΝ Ε' 

ΔΙΑΛΥΣΗ - ΕΚΚΑΘΑΡΙΣΗ 
ΚΑΙ ΑΝΑΒΙΩΣΗ ΤΗΣ ΕΠΙΧΕΙΡΗΣΗΣ 

Άρθρο 18° 

Διάλυση της επιχείρησης 

Η επιχείρηση διαλύεται: 

Με απόφαση του Δημοτικού Συμβουλίου του Δήμου 
Πελεκάνου, που λαμβάνεται με απόλυτη πλειοψηφία 
των μελών αυτού και πράξη του Γενικού Γραμματέα 
της Περιφέρειας. 

Όταν λήξει χωρίς να παραταθεί η διάρκεια της επι¬ 
χείρησης. 

Σε περίπτωση που η επιχείρηση κηρυχθεί σε κατά¬ 
σταση πτωχεύσεως. 

Άρθρο 19° 

Εκκαθάριση της επιχείρησης 

Τη διάλυση της επιχείρησης ακολουθεί το στάδιο της 
εκκαθάρισης. 

Η εκκαθάριση, εκτός από την περίπτωση πτώχευσης 
της επιχείρησης, διενεργείται από εκκαθαριστές που 
ορίζονται από το Δημοτικό Συμβούλιο του Δήμου Πε¬ 
λεκάνου. 

Με τον ορισμό των εκκαθαριστών παύει αυτοδίκαια 
η εξουσία του Διοικητικού Συμβουλίου της επιχείρησης 
και τις αρμοδιότητες του ασκούν οι εκκαθαριστές, εκτός 
από τις αρμοδιότητες που θα αποφασίσει να κρατήσει 
το ίδιο το Δημοτικό Συμβούλιο. 

Επίσης με τον ορισμό των εκκαθαριστών παύει αυτο¬ 
δίκαια και η εξουσία των ελεγκτών. 

Οι εκκαθαριστές οφείλουν, μόλις αναλάβουν τα καθή¬ 
κοντα τους, να ενεργήσουν απογραφή της περιουσίας 
της επιχείρησης και στη συνέχεια να διεκπεραιώσουν 
τις εκκρεμείς υποθέσεις της, να εισπράξουν τις απαι¬ 
τήσεις της, να ρευστοποιήσουν την περιουσία της, να 
εξοφλήσουν τα χρέη αυτής, και να αποδώσουν στο 
Δήμο Πελεκάνου το τυχόν απομένον υπόλοιπο, ως και 
να συντάξουν τους σχετικούς λογαριασμούς για τη δι- 
ενεργηθείσα εκκαθάριση. 

Οι λογαριασμοί της εκκαθάρισης εγκρίνονται από το 
Δημοτικό Συμβούλιο του Δήμου, το οποίο και αποφα¬ 
σίζει για την απαλλαγή ή όχι των εκκαθαριστών από 
κάθε ευθύνη. 

Άρθρο 20° 

Αναβίωση της επιχείρησης 

Αν η διάλυση της επιχείρησης έγινε λόγω λήξης της 
διάρκειας αυτής ή λόγω πτώχευσης που όμως ανακλή¬ 
θηκε ή περατώθηκε με συμβιβασμό, τότε είναι δυνατή η 
αναβίωση της επιχείρησης με απόφαση του Δημοτικού 
Συμβουλίου του Δήμου Πελεκάνου και πράξη του Γ.Γ 
της Περιφέρειας. 

Άρθρο2Τ 
Τελικές διατάξεις 

Για κάθε θέμα που δεν ρυθμίζεται στο παρόν κατα¬ 
στατικό θα ισχύουν οι σχετικές διατάξεις του Δημοτικού 
και Κοινοτικού Κώδικα που θα ισχύουν κάθε φορά για 
τις αμιγείς δημοτικές επιχειρήσεις (σήμερα άρθρα 277- 
284, 287 και 291 του π.δ. 410/1995), ως και οι σχετικές 


διατάξεις των σε εκτέλεση και κατ’ εξουσιοδότηση των 
άνω διατάξεων του Δημοτικού και Κοινοτικού Κώδικα, 
διαταγμάτων και υπουργικών αποφάσεων που θα ισχύ¬ 
ουν κάθε φορά (σήμερα π.δ. 520/1988 και απόφαση του 
Υπουργού Εσωτερικών υπ’ αριθμ. 25027/9.4.1984), και 
συμπληρωματικά και για κάθε θέμα που δεν ρυθμίζε¬ 
ται με τις προαναφερθείσες διατάξεις θα ισχύουν και 
θα εφαρμόζονται αναλογικά οι σχετικές διατάξεις της 
αστικής και εμπορικής νομοθεσίας. 

Η απόφαση αυτή προκαλεί δαπάνη σε βάρος του Προ¬ 
ϋπολογισμού του Δήμου Πελεκάνου για το τρέχον οικο¬ 
νομικό έτος ύψους τέσσερις χιλιάδες οκτακόσια ευρώ 
(34.800), η οποία θα καλυφθεί από την ισόποση πίστωση 
που έχει εγγράφει στον Προϋπολογισμό αυτού του τρέ¬ 
χοντος οικονομικού έτους στον ΚΑ εξόδων 15-7521. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 6 Απριλίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθμ. 2370 (8) 

Κύρωση του Υποχρεωτικού Αναδασμού περιοχής περιμέ¬ 
τρου αρδευτικού έργου Δ.Δ. Απολακκιάς, έτους 1989. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του άρθρου 15 του ν. 674/1977 «Περί 
αναδασμού της γης κ.λ.π.». 

2. Τις διατάξεις των άρθρων 3 παρ. 1 και 16 παρ. 1 του 
ν.2218/1994, σε συνδιασμό με τα άρθρα 8 και 62 του π.δ. 
30/1996 του Κώδικα Νομ/κης Αυτ/σης. 

3. Το υπ’ αριθμ. 199895/22.2.2006 έγγραφο της Δ/νσης 
Τοπογραφικής του Υπουργείου Αγροτικής Ανάπτυξης 
και Τροφίμων με τα συννημένα σ’ αυτό: α) Πίνακα Ιδιο¬ 
κτητών και Κτηματολογικό Πίνακα, β) Πέντε Διαγράμ¬ 
ματα της περιοχής Αναδασμού, αποφασίζουμε: 

Κυρώνουμε το νέο κτηματικό καθεστώς που διαμορ¬ 
φώθηκε με τον υποχρεωτικό αναδασμό, έτους 1989, στην 
κτηματική περιοχή περιμέτρου αρδευτικού έργου Δ.Δ. 
Απολακκιάς, όπως αυτό απεικονίζεται στους συνταχθέ- 
ντες από την Επιτροπή Αναδασμού κτηματολογικούς 
πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 11 Απριλίου 2006 

Ο Νομάρχης 
ΓΙΑΝΝΗΣ ΜΑΧΑΙΡΙΔΗΣ 

-♦- 

(9) 

Χορήγηση άδειας άσκησης επαγγέλματος Κοινωνικού 
Λειτουργού στην Κούρτη Κυριακή του Γεωργίου. 

Ο ΝΟΜΑΡΧΗΣ ΛΕΥΚΑΔΑΣ 

Με την υπ’ αριθμ. ΔΥΠ. 1260/20.4.2006 απόφαση του 
Νομάρχη Λευκάδας χορηγείται άδεια άσκησης επαγ¬ 
γέλματος Κοινωνικού Λειτουργού στην Κούρτη Κυριακή 
του Γεωργίου. 

Με εντολή Νομάρχη 
Η Προϊσταμένη Δ/νσης 

ΧΡΥΣΟΥΛΑ ΠΑΠΑΔΑΤΟΥ 

